Limbažos

**PASKAIDROJUMA RAKSTS**

**Limbažu novada pašvaldības 2019.gada 27.jūnija saistošajiem noteikumiem Nr.26**

**“Grozījumi Limbažu novada pašvaldības 2017.gada 26. oktobra saistošajos noteikumos Nr.30 „Par Limbažu novada pašvaldības pabalstiem””**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | |  | | --- | | Saskaņā ar likuma „Par pašvaldībām” 15.panta pirmās daļas 7.punktu, Sociālo pakalpojumu un sociālās palīdzības likuma 35.panta trešo un ceturto daļu, ja ir apmierināts pamatots pašvaldības iedzīvotāju pieprasījums pēc pabalsta garantētā minimālā ienākumu līmeņa nodrošināšanai un dzīvokļa pabalsta, pašvaldība, izvērtējot ģimenes (personas) ienākumus, ir tiesīga no pašvaldības pamatbudžeta izmaksāt arī citus pabalstus ģimenes (personas) pamatvajadzību apmierināšanai. Minēto pabalstu veidu, apmēru, izmaksas kārtību un personas, kuras ir tiesīgas saņemt šos pabalstus, reglamentē pašvaldības saistošajos noteikumos. | |
| 2. Īss projekta satura izklāsts | |  | | --- | | Saistošo noteikumu grozījumi precizē pabalsta apmēru ģimenēm, kurās aug trīs un vairāk bērni līdz 18 gadu vecumam ēdināšanai vienam bērnam vispārējās izglītības iestādēs uz mācību gadu vai pirmsskolas izglītības iestādes apmeklējuma laiku un profesionālās izglītības iestādē, kā arī precizē iesniedzamos dokumentus. | |
| 3. Informācija par plānoto projekta ietekmi uz pašvaldības budžetu | |  | | --- | | Saistošie noteikumi būtiski neietekmēs pašvaldības budžetu, jo pabalstu apmēri tiek noteikti atbilstoši esošai ekonomiskai situācijai un arī iepriekš iekļauti pašvaldības budžeta pabalstu sadaļā. | |
| 4. Informācija par administratīvajām procedūrām | |  | | --- | | Iedzīvotāji saistošo noteikumu piemērošanā var vērsties Limbažu novada Sociālajā dienestā. | |
| 5. Informācija par konsultācijām ar privātpersonām | |  | | --- | | Saistošo noteikumu izstrādē netika veiktas konsultācijas ar privātpersonām, jo saistošie noteikumi ir saistīti ar pašvaldības budžeta plānošanu, bet ir ņemti vērā Limbažu novada Sociālā dienesta ieteikumi un iepriekšējā perioda prakse. | |

Limbažu novada pašvaldības

Domes priekšsēdētāja 1.vietniece I.Zariņa



**saistošie noteikumi**

Limbažos

2019.gada 27.jūnijā Nr.26

**APSTIPRINĀTI**

ar Limbažu novada domes

27.06.2019. sēdes lēmumu

(protokols Nr.13, 9.§)

*PRECIZĒTI ar*

*Limbažu novada domes*

*25.07.2019. sēdes lēmumu*

*(protokols Nr.15, 25.§)*

**Grozījumi Limbažu novada pašvaldības 2017. gada 26. oktobra saistošajos noteikumos Nr. 30 „Par Limbažu novada pašvaldības pabalstiem”**

*Izdoti saskaņā ar likuma*

*„Par pašvaldībām” 43.panta trešo daļu,*

*likuma „Par palīdzību dzīvokļa jautājumu risināšanā”*

*25.2 panta pirmo un piekto daļu*

Izdarīt Limbažu novada pašvaldības 2017. gada 26. oktobra saistošajos noteikumos Nr. 30 „Par Limbažu novada pašvaldības pabalstiem” šādus grozījumus:

1. Izteikt saistošo noteikumu 1. punktu šādā redakcijā:

“1. Saistošo noteikumu mērķis ir noteikt sociālās palīdzības sistēmu, kas nodrošina materiālu atbalstu:

* 1. pabalstu krīzes situācijā nonākušām ģimenēm vai personām;
  2. dzīvokļa pabalstu bērnam bārenim un bez vecāku gādības palikušam bērnam;
  3. ēdināšanas pabalstu ģimenēm, kurās aug trīs un vairāk bērni līdz 18 gadu vecumam;
  4. apbedīšanas pabalstu;
  5. pabalstu atsevišķu situāciju risināšanai;
  6. pabalstu veselības aprūpes pakalpojumu apmaksai.”

1. Izteikt saistošo noteikumu IV. nodaļas nosaukumu šādā redakcijā:

“IV. Pabalsts ēdināšanai ģimenēm, kurās aug trīs un vairāk bērni līdz 18 gadu vecumam” .

1. Izteikt saistošo noteikumu 24. un 25.punktu šādā redakcijā:

“24. Pabalsts ēdināšanai tiek piešķirts ģimenēm, kurās aug trīs un vairāk bērni līdz 18 gadu vecumam. Ģimenei jābūt deklarētai Limbažu novada pašvaldības administratīvajā teritorijā. Pabalstu piešķir līdz laikam, kamēr bērns apmeklē pirmsskolas izglītības iestādi, turpina pilna laika mācības vispārējā vai profesionālās izglītības iestādē. Pabalsts tiek piešķirts bērniem, kuri nesaņem ēdināšanas pakalpojumu, ko sedz no valsts, pašvaldības vai sociālā dienesta budžeta līdzekļiem.

25. Pabalsts 1,75 eiro apmērā dienā vienam bērnam tiek piešķirts vispārējās un profesionālās izglītības iestādēs uz mācību gadu vai pirmsskolas izglītības iestādes apmeklējuma laiku.”

1. Izteikt saistošo noteikumu 27. punktu šādā redakcijā:

“27. Pabalsts tiek pārskaitīts pakalpojumu sniedzējam katru mēnesi mācību gada laikā, pamatojoties uz iesniegto rēķinu, pakalpojuma saņēmēju sarakstu un izglītības iestādes iesniegto skolēna apmeklējuma dienu skaitu.”

Limbažu novada pašvaldības

Domes priekšsēdētāja 1.vietniece I.Zariņa